М. Қозыбаев атындағы СҚМУ-дің баспасөз орталығы.
 
Тағайындау 

Қазақстан Республикасы Білім және ғылым министрлігінің 2016 жылғы 1 шілде күнгі бұйрығымен экономика ғылымдарының докторы, профессор Серік Мәуленұлы Өмірбаев М.Қозыбаев атындағы Солтүстік Қазақстан мемлекеттік университетінің ректоры болып тағайындалды.
С.М.Өмірбаев 1958 жылдың 2 ақпанында Қарағанды облысындағы Қарқаралы ауданының орталығында туған. Білімі жоғары, Е.А.Букетов атындағы Қарағанды мемлекеттік университетін 1982 жылы қаржы және кредит, 2005 жылы юриспруденция мамандықтары бойынша тамамдаған. 1988 жылы Мәскеу қаржы институтының аспирантурасын бітірген.
Еңбек жолын 1982-1985 жылдары Е.А.Букетов атындағы Қарағанды мемлекеттік университетінде қаржы кафедрасының оқытушысы болып бастаған. 1989-1999 жылдары осы университетте оқытушы, доцент, қаржы кафедрасының меңгерушісі, экономика факультетінің деканы болған.
1999 жылдың маусым-желтоқсан айларында Қазақстан Республикасы Премьер-Министрі Кеңсесі экономика бөлімінің консультанты қызметін атқарған.
Бірнеше жыл Қазақстан Республикасы Білім және ғылым министрлігінде жауапты қызметтер атқарып, Л.Н.Гумилев атындағы Еуразиялық Ұлттық университеті оқу ісі жөніндегі проректоры болып еңбек етті. 
2007-2011 жылдары Қазақстан Республикасы Білім және ғылым министрлігінде жоғары және жоғары оқу орнынан кейінгі білім департаментінің, стратегиялық даму департаментінің директоры қызметтерін атқарды.
2011-2012 жылдары Ақтөбе мемлекеттік педагогикалық институты ректорының кеңесшісі, Маңғыстау облыстық әкімдігі “Талдау орталығы” акционерлік қоғамы төралқа төрағасының орынбасары, “Ақпараттық-талдау орталығы” акционерлік қоғамы президентінің кеңесшісі болды.
2012 жылдың ақпан айынан 2015 жылдың ақпанына дейін С.Торайғыров атындағы Павлодар мемлекеттік университетінің ректоры, 2015 жылғы наурыз-тамыз айлары аралығында білім сапасын қамтамасыз ету жөніндегі Тәуелсіз қазақстандық агенттігінің академиялық мәселелер жөніндегі директоры, 2015 жылдың тамызынан осы қызметке тағайындалғанға дейін Қазақстан Республикасы Білім және ғылым министрлігінде жоғары және жоғары оқу орнынан кейінгі білім мен халықаралық ынтымақтастық департаментінің директоры қызметтерін атқарды.

